**KOMENTE DHE REKOMANDIME**

**MBI RAPORTIN E MONITORIMIT TË 8 MUJORIT 2024**

**PËR KËSHILLIN KOMBËTAR TË KONTABILITETIT**

1. **Vlerësim i përgjithshëm qëllimeve dhe objektivave të politikës si dhe performanca e produkteve kryesore**

Këshilli Kombëtar i Kontabilitetit, administroi dhe menaxhoi fondet publike sipas programit “Planifikimi, Menaxhimi dhe Administrimi”.

Qëllimi i politikës së këtij programi është: “*Përsosja e vazhdueshme e raportimit financiar të njësive ekonomike në Republikën e Shqipërisë, ka për qëllim të rrisë besimin e investitorëve të ndryshëm, vendas e të huaj, me synim nxitjen e mëtejshme të investimeve në vend dhe hapjen e tregjeve të kapitaleve”.*

Treguesit e performancës në nivel qëllimi janë si vijon:

* *Standartet Kombëtare të Kontabilitetit, i planifikuar si vjetor ne numër 16.*
* *Treguesit me baze gjinore( Raporti i punonjesve:gjinia femerore me ato mashkullore)*
* *Numri i standarteve kombëtare të zbatuara i planifikuar si vjetor ne numër 16.*
* *Numri i standarteve ndërkombëtare të zbatuara i planifikuar si vjetor në numër 41.*

Arritja e qëllimit të mësipërm synohet duke pasur si objektiv kryesor: “*Fuqizimi i funksionit menaxhues, në funksion të implementimit të suksesshëm të programit, konform kërkesave të kuadrit ligjor në fuqi”.*

Treguesit e performancës që masin realizimin e objektivit të mësipërm janë si vijon*:*

* *Përmirësimi i kushteve të punës për punonjësit ( 6 punonjës)*
* *Numri i subjekteve të cilat do të inspektohen/auditohen në zbatim të standarteve kombëtare, i planifikuar si numër 108.*
* *Numri i subjekteve të cilat do të inspektohen/auditohen në zbatim të standarteve ndërkombëtare, i planifikuar si numër 20*.

Qëllimi dhe objektivi i mësipërm synohet të arrihen nëpërmjet realizimit të produktit “*Seti i Standardeve Kombëtare të Kontabilitetit (ekzistuese/të reja/të amenduara)”*, i cili është realizuar për 8 mujorin me një kosto faktike prej 8 416 mijë lekë.

**II. Karakteristika kryesore të performancës së shpenzimeve**

Në fund të 8 Mujorit 2024, situata në lidhje me realizimin e shpenzimeve të buxhetit, krahasuar me faktin, paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR.** | **Këshilli Kombëtar i Kontabilitetit** | **Plani Vjetor 2024** | **Fakti 8/Mujori**  **2024** | **Përqindja e realizimit** |
| 1 | Shpenzime per paga | 10 856 |  5 564 |  61% |
|  | Shpenzime per Sig Shoqerore |  1 770 |  1 070 |  60% |
| 2 | Shpenzime të tjera korente |  4 940 |  782 |  37% |
| *Total korente* | 17 567 |  8 416 |  48% |
| 3 | *Shpenzime kapitale* |  1 000 |  417 |  42% |
| **TOTALI** | **18 567** |  **8 833** |  **48%** |

Pra sic shikohet nga të dhënat e tabelës së mësipërme plani i shpenzimeve të buxhetit në Total me financim të brendshëm për këtë institucion, për 8 Mujorin është realizuar në masën 48% të planit, ndërsa realizimi sipas zërave të shpenzimeve paraqitet si më poshtë:

* Shpenzimet e personelit janë realizuar në masën 60% të planit vjetor i cili është akorduar për numrin e planifikuar të punonjësve prej 6 punonjësish.
* Shpenzimet e tjera korrente janë realizuar në masën 37% të planit vjetor,
* Shpenzimet kapitale deri në fund të 8 mujorit janë realizuar në masën 42%.
1. **Informacion mbi volumin dhe madhësinë e ndryshimit të buxhetit**

Për Buxhetin e Këshillit Kombëtar të Kontabilitetit për vitin 2024, situata në lidhje me ndryshimet e planit të buxhetit gjatë vitit 2024, paraqitet në tabelën e mëposhtme:

*në 000/lekë*

|  |  |  |  |
| --- | --- | --- | --- |
| **Programet** | **Buxheti fillestar 2024** | **Buxheti me ndryshime 2024** | **Diferenca** |
|  | **(1)** | **(2)** | **(3=2-1)** |
| “Planifikimi, Menaxhimi dhe Administrimi | 18 400 | 18 567 | 167 |

Ndryshimet e planit prej 167 mijë lekësh përbëhen nga:

- Ndryshimet që lidhen me akordimin e fondit për përdorim nga Fondi i Veçantë në shumën 100 mijë lekë.

- Akordimi i fondeve shtesë për mbulimin e efekteve financiare nga rritja e pagave për 67 mijë lekë.

**IV. Komente dhe rekomandime**

* Theksojmë se paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, në anekset përkatëse, të gjeneruara nga sistemi AFMIS.
* Lidhur me përmirësimin e cilësisë së përmbajtjes së raportit të monitorimit rekomandojmë:
* Për treguesit e performancës në nivel qëllimi të shfaqura në aneksin 4 “*Raporti i realizimit të treguesve të performancës së programit*”, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhen. Vërejmë që treguesit faktikë janë plotësuar të barabartë me ato të planifikuar.
* Për treguesit e performancës në nivel objektivi, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën. Vërejmë që treguesit faktikë janë plotësuar të barabartë me ato të planifikuar.
1. **Publikimi**

Raporti i Monitorimit për 8 mujorin e vitit 2024, është publikuar në faqen zyrtare të Këshillit Kombëtar të Kontabilitetit, në linkun e mëposhtëm;

<https://www.kkk.gov.al/faqe.php?id=9&l2=144&gj=sh>